เรื่องร้องเรียน (น้ำท่วม,ทางเท้า,คลอง,ความสะอาด) วันที่ 2022-10-27 05:47:36 — แขวงสวนหลวง เขตสวนหลวง กรุงเทพมหานคร
TraffyFondue Report:🎙️📱

สวัสดีครับ แจ้งเรื่องการจัดการขยะและ Recycle ♻️ บริเวณท่าเรือรามหนึ่ง เพื่อเป็นต้นแบบในการทำ Recycling Corner สำหรับผู้โดยสารใช้เรือบริเวณคลองแสนแสบนะครับ

Pain Point: 🚨 (1) ถังขยะไม่มีฝาปิด และ ขยะกระจัดกระจาย ไม่มีการแยกหรือจัดเก็บให้เป็นที่เรียบร้อย เกิดปัญหาขยะล้น ทำให้ขยะบริเวณท่าเรือ ทั้งขวดพลาสติก ตั๋วเรือ ถุงพลาสติก หน้ากากอนามัย และขยะมูลฝอยทั่วไป มีความเสี่ยงในการปลิวตกลงไปในคลองแสนแสบ เกิดปัญหาขยะในคลอง เป็นสาเหตุของน้ำเน่าเสีย และขยะอุดกั้นสะสมบริเวณประตูระบายน้ำในคลองแสนแสบ ส่งผลกับการระบายน้ำของกทมและปัญหาน้ำท่วมครับ

(2) รวมทั้งถังขยะบริเวณบ้านเรือนประชาชนที่อยู่ริมคลองแสนแสบ มีถังขยะส่วนที่ตั้งอยู่ฝั่งบริเวณทางเดิน 
ริมคลองก็ไม่มีฝาปิด เกิดปัญหาขยะล้นและเสี่ยงต่อการปลิวตกไปในคลองเช่นเดียวกันครับ

แนวทางการแก้ไข : 📝⚙️

จัดตั้งถังขยะแบบ Recycle Corner:
Cover Lid : มีฝาปิดให้เรียบร้อย เพื่อกันขยะปลิวตกไปในคลอง 
Recycle Bin ♻️ : มีถังขยะสำหรับการแยกขยะให้ชัดเจนสำหรับการทิ้งขวดพลาสติก,ถุงพลาสติกหรือแก้วพลาสติกที่สามารถรีไซเคิลได้ 
Ticket Bin/General Bin : มี Quick Bin สำหรับทิ้งตั๋วโดยสาร ถังเดียวกับ
General Bin ซึ่งผู้โดยสารสามารถทิ้งขยะแบบทั่วไปได้

ข้อควรระวัง: warning ⚠️

การจัดตั้งถังขยะบริเวณบนฝั่ง เลี่ยงการตั้งถังขยะบริเวณโป๊ะท่าเรือ เพื่อเลี่ยงการคับคั่งในการรอคิวทิ้งขยะ เเละเพื่อความสะดวกในการขึ้นลงเรือโดยสารซึ่งมีความเสี่ยงสูงในการผลัดตกไปในคลองของผู้โดยสารเองระหว่างขึ้นลง ดังนั้นควรจัดวางถังขยะบริเวณทางเดินบนฝั่งจะเหมาะสมกว่า

การร้องขอ : 🙏

อาจจะรบกวนทางกรุงเทพมหานคร สำนักการระบายน้ำ ช่วยดูแลเรื่องขยะมูลฝอยบริเวณฝั่งริมคลองทั้งคลองแสนแสบ และคลองอื่นๆ เพื่อเลี่ยงปัญหาการสะสมของขยะในคลอง รวมถึงปัญหาขยะอุดกั้นประตูระบายน้ำ ส่งผลทำให้การระบายน้ำดีมากขึ้น ลดปัญหาน้ำท่วมได้นะครับ

หลักฐานอ้างอิง: 📸 ตามไฟล์ภาพและวีดีโอแนบท้ายนะครับ

💚 ด้วยรักและปรารถนาดีกับชาวกรุงเทพมหานครและทุกๆคนนะครับ 
 
ขอบพระคุณครับ
NK 334110066xxxx